Амаль адразу насля ліквідацыі княжання радзімічаў Уладзімір увёў на Русі новую афіцыйную рэлігію - хрысціянства. Былыя пляменныя свяцілішчы былі знішчаны, забаронены найбольш жорсткія паганскія звычаі - прынясенне ў ахвяру людзей і жывёл. Але на першых парах хрысціянская царква мела вельмі слабыя арганізацыйныя магчымасці. Храмы зявіліся толькі ў буйных гарадах, а ў сельскай глухамані наглядаць за рэлігійным жыццём насельніцтва доўгі час проста не было каму.